وليم الصورى William of Tyre ( اورشليم ، 1130 - صور ،29 سبتمبر 1185 )، مؤرخ مهم و رئيس أساقفة صور ، استخدمه الملك الصليبى امالرك الاول ( عمورى ) فى نقل رسايل كتيره و عمل مباحثات. و بعد وفاة امالرك سنة 1174 بقى كبير وزرا مملكة بيت المقدس اللاتينيه. حضر مجمع لاتيران فى روما سنة 1179. كتب كتير لكن ما اتبقاش من اللى كتبه غير كتابه المهم جداً " تاريخ الاعمال اللى تمت ورا البحار " اللى حكى فيه اللى شافه و سمعه وقت الحروب الصليبيه. الكتاب ده كتبه وليام بتشجيع من الملك امالرك عشان يدون فيه اخبار حملته على مصر اللى كان فاكر انه حا ينتصر فيها. ترجم الكتاب الدكتور حسن حبشى و نشره فى مصر فى اربع اجزاء بعنوان " الحروب الصليبية ". وليم الصورى : الحروب الصليبية ، ترجمة د. حسن حبشى ( 4 اجزاء) ، الهيئة المصرية العامه للكتاب ، القاهرة 1995.